2023 5 12
LT
Europos Sąjungos oficialusis leidinys
L 127/55
(367) Pasikeitus pavadinimui bendrovė gali prašyti taikyti šias individualias antidempingo muito normas.
Prašymas turi būti teikiamas Komisijai (104).
Prašyme turi būti pateikta visa susijusi informacija, leidžianti įrodyti, kad pasikeitimas nedaro poveikio bendrovės teisei naudotis jai jau taikoma muito norma.
Jei bendrovės pavadinimo pasikeitimas nedaro poveikio jos teisei naudotis jai taikoma muito norma, pranešimas dėl pavadinimo pakeitimo bus paskelbtas Europos Sąjungos oficialiajame leidinyje.
(368) Eksportuotojas arba gamintojas, kuris nagrinėjamojo produkto į Sąjungą neeksportavo laikotarpiu, kuriuo buvo nustatytas jo eksportui šiuo metu taikomo muito dydis, gali prašyti Komisijos, kad jam būtų taikoma neatrinktoms bendradarbiaujančioms bendrovėms nustatyta antidempingo muito norma.
Komisija turėtų patenkinti tokį prašymą, jei vykdomos trys sąlygos.
Naujas eksportuojantis gamintojas turėtų įrodyti, kad: i) neeksportavo nagrinėjamojo produkto į Sąjungą laikotarpiu, kuriuo buvo nustatytas jo eksportui taikomo muito dydis; ii) nėra susijęs su bendrove, kuri tuo laikotarpiu eksportavo nagrinėjamąjį produktą, ir todėl jai taikomi antidempingo muitai, ir iii) vėliau eksportavo nagrinėjamąjį produktą arba prisiėmė neatšaukiamą sutartinį įsipareigojimą jį eksportuoti dideliais kiekiais.
(369) Dėl bendrovės „Zhejiang Hailide New Material Co. Ltd.“ importo atliekamas atskiras tyrimas ir muitai gali būti nustatyti atskiru reglamentu.
(370) Visoms suinteresuotosioms šalims buvo pranešta apie esminius faktus ir aplinkybes, kuriais remiantis ketinama rekomenduoti galiojančias priemones taikyti toliau ir nustatyti galutinius antidempingo muitus iš Kinijos importuojamiems LATPS.
Buvo nustatytas laikas pastaboms dėl atskleistų faktų pareikšti.
Suinteresuotųjų šalių pateiktos pastabos buvo tinkamai apsvarstytos ir prireikus išvados buvo atitinkamai pataisytos.
(371) Atsižvelgiant į Europos Parlamento ir Tarybos reglamento (ES, Euratomas) 2018/1046 (105) 109 straipsnį, jei suma turi būti kompensuojama remiantis Europos Sąjungos Teisingumo Teismo sprendimu, mokėtinų delspinigių norma yra Europos Centrinio Banko savo pagrindinėms refinansavimo operacijoms taikoma norma, paskelbta Europos Sąjungos oficialiojo leidinio C serijoje ir galiojusi kiekvieno mėnesio pirmą kalendorinę dieną.
(372) Pagal Reglamento (ES) 2016/1036 15 straipsnio 1 dalį įsteigtas komitetas nuomonės apie šiame reglamente numatytas priemones nepateikė,
PRIĖMĖ ŠĮ REGLAMENTĄ:
1 straipsnis
1.
Importuojamiems Kinijos Liaudies Respublikos kilmės labai atspariems tempimui poliesterių siūlams, neskirtiems mažmeninei prekybai, įskaitant mažesnio nei 67 deciteksai ilginio tankio vienagijus siūlus (išskyrus siuvimo siūlus ir „Z“ pavidalu susuktus antrinius arba daugiasukius siūlus, skirtus siuvimo siūlų gamybai, parengtus dažyti ir galutinai apdoroti, laisvai suvyniotus ant plastikinės perforuotos ritės), kurių KN kodas šiuo metu yra ex 5402 20 00 (TARIC kodas 5402 20 00 10), nustatomas galutinis antidempingo muitas.
(104) European Commission, Directorate-General for Trade, Directorate G, Rue de la Loi 170, 1040 Brussels, Belgija.
(105) 2018 m. liepos 18 d. Europos Parlamento ir Tarybos reglamentas (ES, Euratomas) 2018/1046 dėl Sąjungos bendrajam biudžetui taikomų finansinių taisyklių, kuriuo iš dalies keičiami reglamentai (ES) Nr.
1296/2013, (ES) Nr. 1301/2013, (ES) Nr. 1303/2013, (ES) Nr.
1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 ir Sprendimas Nr. 541/2014/ES, bei panaikinamas Reglamentas (ES, Euratomas) Nr. 966/2012 (OL L 193, 2018 7 30, p. 1).